অনূর্ধ্ব ১৯ ক্রিকেট বিশ্বকাপের ফাইনালে বাংলাদেশ – ফেনীর জমিন\nখেলার জমিন ডেক্স: অনূর্ধ্ব ১৯ ক্রিকেট বিশ্বকাপের ফাইনালে উঠেছে বাংলাদেশের যুবারা। আসরের দ্বিতীয় সেমি ফাইনালে নিউজিল্যান্ডকে ৬ উইকেটে হারিয়েছে ছোট টাইগাররা। নিউজিল্যান্ডের গড়া ২১১ রানের মামুলি স্কোরকে টপকে গেছে বাংলাদেশ ৩৫ বল হাতে রেখে। জয়ের নায়ক ব্যাটসম্যান মাহমুদুল হাসান জয়। দুর্দান্ত সেঞ্চুরি হাঁকান এই মিডলঅর্ডার ব্যাটসম্যান। ১২৭ বলে ১৩ বাউন্ডারিতে ১০০ রান করে মাহমুদুল হাসান যখন প্যাভিলিওনে ফিরছেন তখন ম্যাচ জয় থেকে মাত্র ১১ রান দূরে দাঁড়িয়ে ছিলো বাংলাদেশ।\nম্যাচ জয়ের এই ব্যবধানই জানান দিচ্ছে মোটেও পাত্তা পায়নি নিউজিল্যান্ড। অনুর্ধ্ব-১৯ বিশ্বকাপের ইতিহাসে প্রথমবারের মতো ফাইনাল খেলছে বাংলাদেশ। রোববার, ৯ ফেব্রুয়ারি পচেফট্রুম স্টেডিয়ামে বিশ্বকাপের ফাইনালে বাংলাদেশের প্রতিপক্ষ প্রতিবেশি ভারত।\nঅনুর্ধ্ব-১৯ বিশ্বকাপে বাংলাদেশ খেলছে ১৯৯৮ সাল থেকে। টুর্নামেন্টের এটি ১২ তম আসর। আর এই প্রথমবারের মতো বাংলাদেশ মর্যাদাপূর্ণ টুর্নামেন্টের ফাইনালে খেলছে। এর আগে ২০১৬ সালের অনুর্ধ্ব-১৯ বিশ্বকাপের সেমিফাইনাল পর্যন্ত খেলেছিল বাংলাদেশ। সেই বিশ্বকাপে বাংলাদেশ তৃতীয় স্থান পেয়েছিল।\nনিউজিল্যান্ডের ২১১ রানের পিছু তাড়া করতে নেমে সেমিফাইনালে বাংলাদেশ শুরুতে উইকেট হারায়। শুরুর ৮.২ ওভারে ৩২ রানে বাংলাদেশের দুই ওপেনার বিদায় নেন। তৃতীয় উইকেট জুটিতে তৌহিদ হৃদয় ও মাহমুদুল হাসান জয় বাংলাদেশ দলকে জয়ের পথে রাখেন। এই জুটিতে যোগ হয় ৬৮ রান। তৌহিদ হৃদয় ৪৭ বলে ৪০ রান করে স্পিনার অশোকের বলে স্ট্যাম্প আউট হন।\nব্যাটিংয়ের বাকি সময়টায় প্রায় একক কৃতিত্ব দেখান মাহমুদুল হাসান জয়। ডানহাতি এই ব্যাটসম্যান নিখুঁত ও নির্ভুল ক্রিকেট খেলেন এই তরুণ। ৭৭ বলে পাঁচটি বাউন্ডারিতে জয় তার হাফসেঞ্চুরি পুরো করেন। তবে হাফসেঞ্চুরির পর জয়ের ব্যাটিংয়ে সুস্পষ্ঠ পরিকল্পনার ছাপটাই জানান দেয়-বাংলাদেশকে ফাইনালে তুলে আনতেই এই ম্যাচে নেমেছেন তিনি!\nধীরে ধীরে নিজের সেঞ্চুরির পথে এগিয়ে যান। সেই সঙ্গে দলের সহজ জয়ও নিশ্চিত করেন। ১২৬ বলে সেঞ্চুরি হাঁকিয়ে মাহমুদুল হাসান জয় সেমিফাইনাইলের সেরা পারফর্মার। অনুর্ধ্ব-১৯ দলের হয়ে এটি জয়ের চতুর্থ সেঞ্চুরি। বয়সভিত্তিক ক্রিকেটে সবমিলিয়ে ৫০ গড়ে তার এগার শ’র বেশি রান রয়েছে।\nবোলিংয়ের মতো ব্যাটিংয়েরও প্রায় পুরোটা সময় জুড়েই বাংলাদেশ এই সেমিফাইনালে একচ্ছত্র দাপট দেখায়। শেষ ১০ ওভারে ম্যাচ জিততে বাংলাদেশের প্রয়োজন দাঁড়ায় মাত্র ২৩ রান। হাতে জমা তখনো ৭ উইকেট। সহজ সেই টার্গেট পেরিয়ে যেতে বেশি সময় নেয়নি বাংলাদেশ। নিরাপদ এবং নির্ভুল ব্যাটিংয়ের দুর্দান্ত উদাহরণ তৈরি করে বাংলাদেশ অনুর্ধ্ব-১৯ বিশ্বকাপের ফাইনালে নাম লেখালো।\nবিশ্বকাপ জয় থেকে আর মাত্র এক ম্যাচ দূরে বাংলাদেশ। রোববারের ফাইনালে ভারতকে হারালেই মিশন সফল!\nPrevious বিপিএলের নতুন চ্যাম্পিয়ন রাজশাহী\nNext আজ অনূর্ধ্ব-১৯ বিশ্বকাপের ফাইনাল,প্রথম বিশ্ব শিরোপার সামনে বাংলাদেশ


হাফ ভাড়া তামাশা | SUN NEWS BANGLADESH\nআনিস আলমগীর- সাংবাদিক ও কলামিস্ট।\nগত ১৮ নভেম্বর বাসে অর্ধেক ভাড়ার দাবিতে বিক্ষোভ শুরু করেছে বিভিন্ন শিক্ষাপ্রতিষ্ঠানের শিক্ষার্থীরা। ২৪ নভেম্বর গাড়িচাপায় নটর ডেম কলেজের শিক্ষার্থী নাঈম হাসানের মৃত্যুর পর তা রূপ নেয় নিরাপদ সড়কের ৯ দফা দাবির আন্দোলনে। এর মধ্যে ২৯ নভেম্বর রাতে রামপুরায় বাসের চাপায় নিহত হয় এসএসসির ফলপ্রত্যাশী মাঈনুদ্দিন ইসলাম। শেষ পর্যন্ত শিক্ষার্থীদের এই দাবি ১১ দফায় রূপ নিয়েছে।\nগাড়িভাড়া বাড়ার পর বাস মালিকরা প্রথমে বললেন শিক্ষার্থীদের জন্য হাফ ভাড়া হবে না। শিক্ষার্থীরা শুধু হাফ ভাড়া নয়, সড়কে নৈরাজ্য দমনের দাবি নিয়ে রাস্তায় নামে। এরপর ৩০ নভেম্বর বাস মালিকরা ঘোষণা করলো ঢাকায় গণপরিবহনে ‘হাফ ভাড়া’ কার্যকর হবে ১ ডিসেম্বর থেকে। কিন্তু নানা শর্তে। আবার ঢাকার বাইরের শিক্ষার্থীদের জন্য কোনো ঘোষণা নেই।\nআমাদের শিক্ষা জীবনে, আমাদের বড় ভাইদের আমলে, স্বাধীনতার আগে-পরে এই হাফ ভাড়ার সুযোগ আমরা কে পায়নি? মন্ত্রী-এমপি-রাজনৈতিক নেতা-আমলা-ব্যবয়ায়ী-সবাই পেয়েছিল। মন্ত্রী-আমলা কি তা ভুলে গেছেন? এইসব আংশিক প্যাঁচ লাগিয়ে পরিস্থিতি যে ঘোলাটে করা হচ্ছে তারা কি সেটা জানেন না?\nএকদিকে শিক্ষার্থীরা হাফ পাসের দাবিতে আন্দোলন করছে, অন্যদিকে নিরাপদ সড়কের দাবিতেও সোচ্চার তারা। তাদের প্রধান দুটি দাবিই যৌক্তিক দাবি। সড়কে এক নৈরাজ্য চলছে বেশ কয়েক বছর ধরে। সেই নৈরাজ্যের বিরুদ্ধে ছাত্র-ছাত্রীরা যখন রাস্তায় নামলো আইনও পাস করা হলো। কিন্তু তার কোনো বাস্তবায়ন নেই তিন বছর ধরে। সড়ক এখন আরও অস্থিতিশীল। কিন্তু দুর্ভাগ্য হচ্ছে করোনার কারণে প্রায় দুই বছর শিক্ষাপ্রতিষ্ঠান বন্ধ। এই বন্ধের পর যখন শিক্ষাপ্রতিষ্ঠান খুলছে, তখন তাদের শ্রেণিকক্ষে থাকার কথা ছিল। কিন্তু তারা রাস্তায় আন্দোলন করছে, যাদের সিংহভাগ এখনো করোনা টিকাও পায়নি।\nতাদের রাস্তায় নামাটা দেশের জন্য অপূরণীয় ক্ষতি। কিন্তু ভাড়া বৃদ্ধির সিদ্ধান্ত থেকে এখন পর্যন্ত যা কিছু হচ্ছে, সড়কে যে বিশৃঙ্খল অবস্থা চলছে- সব দেখে বোঝার উপায় নেই সড়ক মন্ত্রণালয় বলে কিছু আছে। ভাড়া বাড়ানোর মতো জনগণের সঙ্গে সরাসরি সম্পৃক্ত একটি বিষয়ে সিদ্ধান্ত নিচ্ছে আমলারা। মন্ত্রিসভায় কোনো আলোচনা নেই, পার্লামেন্ট চলমান ছিল কিন্তু সেখানেও কোনো কথা নেই। সবচেয়ে আশ্চর্যের বিষয় ছাত্রদের হাফ ভাড়ার দাবি মেনে নিলেও বলছে সেটা শুধু ঢাকা শহরের জন্য। পুরোটাই যেন তামাশা।\nপরিবহন মালিকদের নেতা খন্দকার এনায়েত উল্ল্যাহ হাফ ভাড়ার ঘোষণা দিতে গিয়ে সংবাদ সম্মেলনে বলেছেন, হাফ ভাড়া দেয়ার সময় নিজ প্রতিষ্ঠানের ছবিযুক্ত আইডি কার্ড থাকতে হবে এবং সকাল ৭টা থেকে রাত ৮টা পর্যন্ত এটি কার্যকর থাকবে। তবে সাপ্তাহিক ও মৌসুমি ছুটির সময় হাফ ভাড়া কার্যকর থাকবে না এবং হাফ ভাড়ার এ সিদ্ধান্ত ঢাকার বাইরে প্রযোজ্য হবে না।\nআইডি কার্ডের বিষয়টি অবশ্যই গ্রহণযোগ্য কথা কিন্তু আমাদের ছাত্রছাত্রীরা সবাই কি তাহলে ঢাকায় বা রাজধানীতে থাকে? শুধু ঢাকা সিটির শিক্ষার্থীরাই ছাত্রছাত্রী? সারাদেশের স্কুল-কলেজপড়ুয়া ছেলেমেয়েরা শিক্ষার্থী না? কার উদ্ভট মস্তিষ্ক থেকে অমার্জনীয়, বৈষম্যপূর্ণ সিদ্ধান্তটি এলো! সকাল ৭টা থেকে রাত ৮টা মানে কি? ছুটির দিন মানে কি- ওই সময়ে সে শিক্ষার্থী নয়?\nআমাদের শিক্ষাজীবনে, আমাদের বড় ভাইদের আমলে, স্বাধীনতার আগে-পরে এই হাফ ভাড়ার সুযোগ আমরা কে পাইনি? মন্ত্রী-এমপি-রাজনৈতিক নেতা-আমলা-ব্যবয়ায়ী-সবাই পেয়েছিলেন। মন্ত্রী-আমলা কি তা ভুলে গেছেন? এসব আংশিক প্যাঁচ লাগিয়ে পরিস্থিতি যে ঘোলাটে করা হচ্ছে তারা কি সেটা জানেন না?\nমিডিয়া রিপোর্টে দেখলাম, প্রথম দিনই অবশ্য হাফ ভাড়া নিয়ে পরিস্থিতি শান্ত হওয়ার চেয়ে আরও জটিল হয়েছে। কোথাও ৪০ টাকার হাফ ৩০ টাকা, কোথাও কথাকাটাকাটিতে শিক্ষার্থীদের নামিয়ে দেওয়ার ঘটনা ঘটেছে। আশপাশের জেলা থেকে ঢাকায় পড়তে আসা শিক্ষার্থীরা বিপাকে পড়েছে।\nশিক্ষার্থীদের টানা আন্দোলনের পরিপ্রেক্ষিতে ৩০ নভেম্বর রাজধানীতে বাসে অর্ধেক ভাড়ার দাবি মেনে নেওয়ার যে ঘোষণা পরিবহন মালিকরা দিয়েছে তার পরিপ্রেক্ষিতে শিক্ষার্থীরা বলছে, নিরাপদ সড়কের জন্য তাদের দাবিগুলোর মধ্যে একটি হচ্ছে অর্ধেক ভাড়া কার্যকর করা। বাকি দাবিগুলো না মানা পর্যন্ত তারা রাজপথ ছাড়বেন না। আন্দোলন চালিয়ে যাবেন। এছাড়া অর্ধেক ভাড়ার যে ঘোষণা, সেটা কেবল রাজধানীর জন্য। সারাদেশে কার্যকর করার দাবিও রয়েছে। শিক্ষার্থীদের নতুন দাবিগুলোর প্রধান তিনটি হলো—\n১.সড়কে নির্মম কাঠামোগত হত্যার শিকার নাঈম ও মাঈনুদ্দিনের হত্যার বিচার করতে হবে। তাদের পরিবারকে যথাযথ ক্ষতিপূরণ দিতে হবে। গুলিস্তান ও রামপুরা ব্রিজসংলগ্ন এলাকায় পথচারী পারাপারের জন্য পথচারী-সেতু নির্মাণ করতে হবে।\n২. সারাদেশে সব গণপরিবহনে শিক্ষার্থীদের হাফ পাস সরকারি প্রজ্ঞাপন দিয়ে নিশ্চিত করতে হবে। হাফ পাসের জন্য কোনো সময় বা দিন নির্ধারণ করে দেওয়া যাবে না। বর্ধিত বাসভাড়া প্রত্যাহার করতে হবে। সব রুটে বিআরটিসির বাসের সংখ্যা বৃদ্ধি করতে হবে।\n৩. গণপরিবহনে ছাত্রছাত্রী এবং নারীদের অবাধ যাত্রা ও সৌজন্যমূলক ব্যবহার নিশ্চিত করতে হবে। বাকি দাবিগুলো নিরাপদ পরিবহন ও সংশ্লিষ্ট সেক্টরের শ্রমিকসহ সবার স্বার্থসংশ্লিষ্ট।\nপ্রধানমন্ত্রী শেখ হাসিনা এরই মধ্যে গাড়ি ভাঙার নৈরাজ্য নিয়ে মুখ খুলেছেন। ১ ডিসেম্বর এক অনুষ্ঠানে তিনি বলেছেন, ‘রাস্তায় নেমে গাড়ি ভাঙা ছাত্রদের কাজ নয়, এটা কেউ করবেন না। দয়া করে যার যার শিক্ষাপ্রতিষ্ঠানে ফিরে যান, লেখাপড়া করেন। আর যারা দোষী, তাদের খুঁজে বের করে অবশ্যই শাস্তি দেওয়া হবে, সেটা আমরা করব।’\nখুব দুঃখজনক যে, ২০১৮ সালে প্রণীত সড়ক পরিবহন আইনের বিরুদ্ধে মালিক ও শ্রমিক এককাট্টা। তারা কিছুতেই আইন বাস্তবায়ন করতে দিতে চাইছেন না। কিন্তু সরকার তো দুর্বল সরকার নয়, ঝুলন্ত পার্লামেন্ট নেই দেশে। কোন ভয়ে আইন বাস্তবায়নের বাধাগুলো দূর করতে পারছে না তারা?\nমনে পড়ছে যে ২০১৮ সালে শিক্ষার্থীরা যখন রাস্তায় নেমে এসেছিল তাতে ঘি ঢালার জন্য তৃতীয় পক্ষের আমদানি হয়েছিল। কোমলমতি শিক্ষার্থীদের আন্দোলনকে হাইজ্যাক করতে চেয়েছিল ইসলামি ছাত্রশিবিরসহ জঙ্গিরা। এখনও রাজপথ থেকে যেন ছাত্রছাত্রীরা ঘরে ফিরে না যায় সেই পরিস্থিতির উদ্ভব হচ্ছে। ঢাকার দাঙ্গা-হাঙ্গামা চলে যাচ্ছে ঢাকার বাইরে। ইতিমধ্যে তার লক্ষণ দেখা যাচ্ছে। শুধু ঢাকায় নয় ঢাকার বাইরেও শিক্ষার্থীদের গাড়ি চাপা দিয়ে মৃত্যুর ঘটনায় শিক্ষার্থীরা রাস্তায় নামছে। রাস্তা অবরোধ করে গাড়ি চলাচল বন্ধ করে দিচ্ছে।\n৭১-এর বুদ্ধিজীবী শূন্যতা পূরণ হয়েছে কি?\nসান নিউজ ডেস্ক: সংযুক্ত আরব আমিরাতের রাজধানী দুবাইয়ে কর্মস্থ...\nনিজস্ব প্রতিনিধি, নাটোর: নাটোরে গ...


Melania Trump eager to visit Taj Mahal, could give Sabarmatiamiss - Anandabazar\nMelania Trump eager to visit Taj Mahal, could give Sabarmatiamiss\nসাবরমতী নয়, তাজমহলেই মন মেলানিয়ার!\nনয়াদিল্লি ২২ ফেব্রুয়ারি ২০২০ ০৪:০৯\nমেলানিয়া ট্রাম্প। ফাইল চিত্র\nমার্কিন প্রেসিডেন্টের ভারত সফরের প্রাক্কালে জোর কানাকানি—মোহনদাসের চেয়ে মমতাজ মহলের টানই কি বেশি ফার্স্ট লেডি মেলানিয়া ট্রাম্পের কাছে!\nস্থির ছিল, আমদাবাদ বিমানবন্দরে নেমে সোজা সাবরমতী আশ্রমে যাবেন ট্রাম্প দম্পতি। মোহনদাস কর্মচন্দ গাঁধীর স্মৃতিবিজড়িত আশ্রমে আধ ঘণ্টা কাটিয়ে মোতেরা স্টেডিয়ামে প্রধানমন্ত্রী নরেন্দ্র মোদীর সঙ্গে ‘নমস্তে ট্রাম্প’ অনুষ্ঠান। তার পর তাঁরা রওনা হবেন আগরায়, তাজমহল দর্শনে। সূত্রের খবর, শেষ মুহূর্তে পরিবর্তন না-হলে ট্রাম্প দম্পতির পূর্ব নির্ধারিত সাবরমতী আশ্রম সফর বাতিল হতে পারে। আজ বিষয়টি নিয়ে মুখ খুলেছেন গুজরাতের মুখ্যমন্ত্রী বিজয় রূপাণী। ট্রাম্পের না-আসার ইঙ্গিত পাওয়ার পর এই প্রসঙ্গে তিনি জানিয়েছেন, এ ব্যাপারে হোয়াইট হাউস চূড়ান্ত সিদ্ধান্ত নেবে এবং তা শীঘ্রই ভারত সরকারকে জানানো হবে।\nকেন সাবরমতী আশ্রমের অনুষ্ঠান বাতিল করার কথা ভাবছে ওয়াশিংটন? কূটনৈতিক সূত্রে পাওয়া খবর অনুযায়ী, প্রথম কারণটি হল, মেলানিয়া ট্রাম্প সূর্যাস্তের সময়ে তাজমহল দেখতে উদ্গ্রীব। আমদাবাদে বেশি সময় কাটালে যদি বিমানে আগরা পৌঁছতে দেরি হয়! সূর্য পাটে নামার আগেই তাজমহলে পৌঁছতে চান বলে জানিয়েছেন মেলানিয়া। সম্ভবত তাই আমদাবাদে অনুষ্ঠানের সময় কাটছাঁট করার সিদ্ধান্ত নিতে চলেছে হোয়াইট হাউস।\nআরও পড়ুন: ট্রাম্পের সফর নিয়ে প্রশ্ন তুলল কংগ্রেস\nঅন্য কিছু কারণেও এই সিদ্ধান্ত পরিবর্তনের কথা ভাবা হচ্ছে বলে জানা গিয়েছে। এক সপ্তাহ আগেই গুজরাতে গিয়েছেন আমেরিকার গোয়েন্দারা। সব দিক দেখে সাবরমতী আশ্রম প্রিজার্ভেশন অ্যান্ড মেমোরিয়াল ট্রাস্টকে তাঁরা অনুরোধ করেছিলেন, নিরাপত্তার কারণে এক দিন আগেই আশ্রম বন্ধ করে দিতে। সূত্রের খবর, রাজি হননি ট্রাস্টের সদস্যেরা। এ ছাড়া, আশ্রমের সামনের চত্বরটা বাঁধানো নয়, নরম মাটির। আশ্রমের কাছে পর্যন্ত ট্রাম্পের কনভয় পৌঁছবে না, সে ক্ষেত্রে অনেকটাই হেঁটে যেতে হবে তাঁদের। ফলে মেলানিয়ার (বিশেষত তিনি যে ধরনের পয়েন্টেড হিল পরেন) হোঁচট খেয়ে পড়ার সম্ভাবনা দেখছেন মার্কিন কর্তারা।\nতবে সাবরমতী যদি না-ও যাওয়া হয়, বাকি অনুষ্ঠানকে সফল করতে আমদাবাদে সাজো সাজো রব। আর সেই খবর যে কিছুটা চড়া হয়ে অতলান্তিক পার হয়েছে, তা স্পষ্ট হয়ে গিয়েছে খোদ ট্রাম্পের মন্তব্যে। তিনি বলেছেন, ‘‘আমি শুনেছি এক কোটি মানুষ হবে (আমদাবাদে)। ওঁরা জানিয়েছেন, বিমানবন্দর থেকে বিশ্বের বৃহত্তম স্টেডিয়াম পর্যন্ত ৬০ লক্ষ থেকে ১ কোটি মানুষ থাকবেন।’’ এই অবিশ্বাস্য সংখ্যাটি ট্রাম্প কোথা থেকে পেলেন, তা নিয়ে অবশ্য নীরব থাকাই শ্রেয় মনে করছে সাউথ ব্লক।\nগুজরাত সরকার সূত্রের খবর, আমদাবাদের জনসংখ্যা প্রায় ৭০ লক্ষ। বিমানবন্দর থেকে স্টেডিয়াম পর্যন্ত ২২ কিলোমিটারের রাস্তায় এক থেকে দু’লক্ষ মানুষকে দাঁড় করানোর প্রস্তুতি শুরু হয়েছে। পড়ুয়াদের হাজির করতে সমস্ত স্কুল-কলেজকে অনুরোধ করা হয়েছে। যোগাযোগ করা হয়েছে বিভিন্ন আঞ্চলিক সংগঠনগুলির সঙ্গেও। নিরাপত্তার প্রশ্নটি যেহেতু বড়, তাই রাস্তার দু’ধারে দাঁড়ানোর জন্য লোক বাছাই করে, পরিচয়পত্র খতিয়ে দেখে ‘পাস’ দেওয়ার কাজ চলছে। তবে সূত্রের খবর, খোলা জিপে নয়, বুলেটপ্রুফ কাচের লিমুজিনের ভিতর থেকেই হাত নাড়বেন ট্রাম্প।\nMelania Trump Donald Trump India


হাত না ধুয়ে শরীরের যে অঙ্গগুলো স্পর্শ করা ক্ষতিকর - RupGhor.com\nনাকডাকা সারানোর উপায় জেনে নিন\nশরীরটা আপনার, যেখানে ইচ্ছা সেখানেই স্পর্শ করতে পারেন। তাই না? কিন্তু জানেন কি, নিজের শরীরের কোন স্থানে স্পর্শ করার আগে হাত ধুয়ে নেয়া কতটা জরুরী? শরীরের এমন কিছু অঙ্গ আছে যেখানে কেবল আমরা নিজেরাই স্পর্শ করি। এমন কিছু স্পর্শকাতর অঙ্গ আছে যেখানে খুব বেশী স্পর্শ করা ঠিক নয় আর আর করলেও খুবই সাবধানে। কিন্তু আমরা কি সেসব মানি? মানি না! দিনের মাঝে কতবার নিজের মুখে বা নাকে হাত দেন আপনি? জানেন কি, আপনার এই ঘনঘন মুখে হাত দেয়ার কারণেই দিন দিন খারাপ হচ্ছে আপনার স্বাস্থ্য? চলুন, জেনে নিই শরীরের কোথায় হাত না ধুয়ে স্পর্শ করা ঠিক নয় এবং কেন। কেবল নিজের শরীর নয়, যে কারো শরীরের ক্ষেত্রে, বিশেষ করে শিশুদের ক্ষেত্রে এগুলো অবশ্য পালনীয়।\nমুখ ধোয়া থেকে শুরু করে ক্রিম লাগানো পর্যন্ত নানান কারণে মুখে হাত দিতেই হয়। কিন্তু এসব ছাড়া অকারণে মুখে হাত একদমই দেবেন না। মুখ ধোয়া বা ক্রিম লাগানোর আগেও হাত ভালো করে ধুয়ে তারপরই মুখে স্পর্শ করান। নোংরা হাতেমুখ স্পর্শ করা থেকে কেবল ব্রণই নয়, ত্বকের আরও নানান রকম অসুখ হতে পারে।\nহাত না ধুয়ে মুখে হাত দেয়াটা ডায়রিয়া থেকে শুরু করে মুখ ও পেটের নানান রকমের অসুখের জন্য দায়ী। তবে দুঃখজনক হলেও সত্য যে খুবই কম মানুষই প্রত্যেকবার হাত ধুয়ে নেন মুখে হাত দেয়ার আগে। বেশিরভাগ মানুষই ব্যাপারটা খুবই অবহেলা করেন।\nকানের মত অতি সংবেদনশীল একটি অঙ্গে ভুলেও আঙ্গুল দেবেন না হাত না ধুয়ে। সবচাইতে ভালো নাক পরিষ্কারের জন্য কটন বাড ব্যবহার করা।\nঅঙ্গ পরিষ্কার পরিচ্ছনতা হাত\t2015-07-06


| প্রকাশের সময় : ৪ ফেব্রুয়ারি, ২০১৮, ১২:০০ এএম\nজাপানি বিনিয়োগ বৃদ্ধির ওপর গুরুত্বারোপ ওয়ার্ল্ড ট্রেড সেন্টারে হবে জাইকা অফিস\nচট্টগ্রাম ব্যুরো : জাপান-বাংলাদেশ চেম্বার অব কমার্স এন্ড ইন্ডাষ্ট্রি (জেবিসিসিআই)’র সভাপতি সালাহউদ্দীন কাসেম খানের নেতৃত্বে ১২ সদস্যবিশিষ্ট প্রতিনিধিদল ও জাপান দূতাবাসের ফার্স্ট সেক্রেটারী তাকাশী শিমোকিওদা গতকাল (শনিবার) ওয়ার্ল্ড ট্রেড সেন্টারস্থ বঙ্গবন্ধু কনফারেন্স হলে চট্টগ্রাম চেম্বার নেতৃবৃন্দের সাথে মতবিনিময় করেন। মতবিনিময়কালে চেম্বার সভাপতি মাহবুবুল আলম বলেন, অবকাঠামোসহ বাংলাদেশের আর্থ সামাজিক উন্নয়নে জাপানের অবদান অপরিসীম। জাপান নিঃশর্তভাবে বাংলাদেশকে সহযোগিতা করে আসছে। তিনি সোনাদিয়া সমুদ্র বন্দর ও বে-টার্মিনাল নির্মাণে জাপানের সহযোগিতা প্রত্যাশা করেন। বাংলাদেশে ২শ’-এর অধিক জাপানী কোম্পানী রয়েছে উল্লেখ করে চেম্বার সভাপতি বন্দরসহ ভৌগোলিক অবস্থানগত সুবিধা কাজে লাগিয়ে চট্টগ্রাম অঞ্চলে জাপানী বিনিয়োগ বৃদ্ধির উপর গুরুত্বারোপ করেন এবং জাপানী বিনিয়োগকারীদের জন্য একটি বিশেষ অর্থনৈতিক অঞ্চল গড়ে তোলার আহŸান জানান। সিনিয়র সহ-সভাপতি মোঃ নুরুন নেওয়াজ সেলিম ঢাকা-চট্টগ্রাম এক্সপ্রেসওয়ে নির্মাণে জাপানের সহযোগিতা কামনা করেন। সহ-সভাপতি সৈয়দ জামাল আহমেদ ইকনোমিক জোনে জাপানের বিনিয়োগ প্রত্যাশা করেন।\nজেবিসিসিআই সভাপতি সালাহউদ্দীন কাসেম খান বলেন, বাংলাদেশের জিডিপিতে চট্টগ্রামের অবদান প্রায় ১২ শতাংশ। কিন্তু সে অনুপাতে বাণিজ্যিক রাজধানীর সুযোগ সুবিধা আরও বৃদ্ধি করতে হবে। তিনি স্ট্র্যাটেজিক পার্টনারশীপ সৃষ্টিতে জাইকা, জেটরো, চিটাগাং চেম্বার, জেবিসিসিআই এবং দূতাবাসের সমন্বয়ে একটি ডায়ালগ আয়োজনের অনুরোধ জানান। সরকারের নীতিমালার সাথে সংগতি রেখে চট্টগ্রাম থেকে মিরসরাই পর্যন্ত শিল্প এলাকার সুবিধার সর্বোচ্চ ব্যবহার নিশ্চিত করার উপর গুরুত্বারোপ করেন।\nজাপান দূতাবাসের ফার্স্ট সেক্রেটারী তাকাশী শিমোকিওদা বলেন, জাপানীরা অনেকগুলো কোম্পানী অন্যদেশে স্থানান্তর করতে আগ্রহী এবং বাংলাদেশ তাদের পছন্দের তালিকায় রয়েছে। এক্ষেত্রে তিনি সরকারকে জাপানী কোম্পানীগুলোর জন্য আরও নিরাপত্তা নিশ্চিত করার আহŸান জানান। প্রতিদিন জাপানী বিনিয়োগকারীরা দূতাবাসে এদেশে বিনিয়োগ করার পরামর্শ গ্রহণ করেন। তিনি কার্যক্রমের সুবিধার্থে ওয়ার্ল্ড ট্রেড সেন্টারে জাইকার অফিস স্থাপন করা হবে বলে জানান। জাতীয় রাজস্ব বোর্ডের সাবেক চেয়ারম্যান ড. মুহাম্মদ আবদুল মজিদ জাইকা রিপোর্ট পর্যালোচনার আহŸান জানান।\nবক্তব্য রাখেন চেম্বার পরিচালক অঞ্জন শেখর দাশ ও সাবেক পরিচালক মাহফুজুল হক শাহ, জাতীয় রাজস্ব বোর্ডের সাবেক চেয়ারম্যান ড. মুহাম্মদ আবদুল মজিদ, জেবিসিসিআই’র এডভাইজর আখতারুজ্জামান, মহাসচিব তারেক রাফি ভূঁইয়া। এসময় উপস্থিত ছিলেন পরিচালক কামাল মোস্তফা চৌধুরী, মাহবুবুল হক চৌধুরী (বাবর), মোঃ আবদুল মান্নান সোহেল প্রমুখ।


বন্যহাতি জামিলা’র আকুতি শুনেছে বন বিভাগ! - Bengal Discover\nঅবশেষে উন্নত চিকিৎসা পাচ্ছে বন্যহাতি ‘জামিলা’। গেল ৩০ এপ্রিল বাংলাদেশের চট্টগ্রাম জেলার রাঙ্গুনিয়া উপজেলার কোদালা ইউনিয়নের জামিলাবাগ এলাকায় পাল থেকে বিচ্ছিন্ন হয়ে কাদায় আটকে গুরুতর আহত হয়েছিল হাতিটি। কিন্তু পরবর্তীতে হাতির শারীরিক অবস্থা অবনতি হলেও উন্নত চিকিৎসার দেয়া নিয়ে সিদ্ধান্তহীনতায় ছিল বন বিভাগ।\nএ নিয়ে গত ১১ মে ‘বন্যহাতির আকুতি,সিদ্ধান্তহীনতায় বন বিভাগ!’ শিরোনামে সংবাদ প্রচার করে বেঙ্গল ডিসকাভার। এর একদিন পরই উন্নত চিকিৎসার জন্য হাতি জামিলাকে ডুলাহাজারায় অবস্থিত বঙ্গবন্ধু শেখ মুজিবুর রহমান সাফারি পার্কে পাঠানোর সিদ্ধান্ত নেয় বন বিভাগ। ১৩ মে, শুক্রবার হাতিটি সাফারি পার্কে হস্তান্তর করা হয়েছে বলে বেঙ্গল ডিসকাভার-কে জানিয়েছেন চট্টগ্রাম দক্ষিণ বন বিভাগের বিভাগীয় বন কর্মকর্তা সফিকুল ইসলাম।\nতিনি বেঙ্গল ডিসকাভার-কে বলেন, “গতকাল ১২ মে সিদ্ধান্ত হয় যে হাতিটির জীবন রক্ষায় সব রকম চেষ্টা করা হবে। এদিন রাত থেকেই অবশ্য হাতিটিকে পাঠানোর জন্য প্রস্তুতি নেয়া হয়। কিন্তু রাতে হাতির পাল পাশ্ববর্তী পাহাড়ে অবস্থান নেয়ায় হাতিটিকে ট্রাকে তোলা সম্ভব হয়নি। পরে আজ সকালে হাতিকে ট্রাকে করে বঙ্গবন্ধু শেখ মুজিবুর রহমান সাফারি পার্কে পাঠোনো হয়।\nবন্যহাতি জামিলাকে ট্রাকে করে বঙ্গবন্ধু শেখ মুজিবুর রহমান সাফারি পার্কে পাঠোনোর মুহুর্তে। ছবি: বন বিভাগ।\n“উদ্ধারের পর হাতিটিকে সাড়ে ছয় হাজার লিটার স্যালাইন দেয়া হয়েছিল। যাতে হাতির শারীরিক দুর্বলতা কাটে। আমরা আশা করছি, সাফারি পার্কের বন্যপ্রাণী চিকিৎসকদের সেবায় হাতিটি দ্রুত সুস্থ হয়ে উঠবে। এরপর এটির শারীরিক অবস্থা ও আচরণ বুঝে তাকে বনে ফেরত পাঠানো হবে নাকি সাফারি পার্কেই অন্য হাতিদের সঙ্গে রাখা হবে সেই সিদ্ধান্ত নেয়া হবে,” যোগ করেন সফিকুল ইসলাম।\nবন বিভাগ জানায়, আনুমানিক ১০-১২ বছর বয়সী বুনো হাতিটি উদ্ধারের পর কোন খাবার খেতে পারছিল না। হাতির জীবন বাঁচাতে সরেজমিনে হাতির শারীরিক অবস্থা পরিদর্শনও করেন ঢাকা ও চট্টগ্রামের উর্ধ্বতন কর্মকর্তারা। এর আগে গেল ১০ মে বন্যহাতি ‘জামিলা’র শারীরিক অবস্থা জানিয়ে বন অধিদপ্তরে তদন্ত প্রতিবেদন জমা দিয়েছে কোদলা বন বিট অফিস।\nফরেস্টার নবীন কুমার ধর স্বাক্ষরিত ওই প্রতিবেদনে উল্লেখ করা হয়, “উদ্ধারের পর হাতিটিকে কলা গাছ, বরবটি, ধান গাছ,আনারস,পাকা কলা,ঘাস ও লতাপাতাসহ সরবরাহ করা পানি নিজ শুঁড় দিয়ে গ্রহণ করেছিল হাতিটি। কিন্তু পরবর্তীতে খাবার গ্রহণ ও পানি পান করা থেকে বিরত রয়েছে হাতি জামিলা এবং প্রতিনিয়ত স্বল্প পরিসরে বৃত্তকারে ঘুরছে। তাই বন্য এই হাতির জীবন রক্ষায় বিশেষজ্ঞ প্রাণীবিদ ও চিকিসৎকদের সমন্বয়ে দ্রুত মেডিকেল টিম গঠন করে অনতিবিলম্বে হাতিকে নিবিড় পরিচর্যা কেন্দ্রে রেখে চিকিৎসা দেয়ার প্রয়োজন।“\nপ্রাণী চিকিৎসকরা জানান, উদ্ধারের পর হাতির পিঠে থাকা ক্ষতে পোকা ছিল। সাম্প্রতিক চিকিৎসায় তা সেরেছে ও ক্ষত শুকিয়েছে। আর খাবার না খাওয়ায় এ কদিন স্যালাইন প্রয়োগ করা হয়েছিল। এতে কিছু শক্তি পেয়ে অল্প চলাফেরা করলেও গত কয়েকদিন ধরে কোন খাবার এমনকি পানিও মুখে তুলতে পারছে না বন্যহাতি জামিলা।\nPrevious articleবন্যহাতির আকুতি, সিদ্ধান্তহীনতায় বন বিভাগ!\nNext articleব্যাঙকে জানতে ও জানাতে…


জুলাই 24, 2019 টেকনিক্যাল এনালাইসিস লেখক রিমা পারভিন 99629 দর্শকরা\nদক্ষ আলোকচিত্রী ট্রেডারদের জন্য প্যাম বাস্তব জীবনের বড় ফি উপার্জন ইন্টারনেট - না ব্যতিক্রম। রোজগার photostocks বা মাইক্রোস্টক অনুমতি দেয়। একাউন্টে মুভিং এভারেজ (50, 100-মোমবাতি এম এ), দক্ষিণ (বহন পক্ষপাতী) এর চেহারা দিক গ্রহণ, Bulls বিটিসি, সম্ভবত, থাকবে প্রানবন্ত প্রায় মার্কিন $ 8 900 এ প্রতিরোধের পরাস্ত চেষ্টা করুন।\nসামাজিক যোগাযোগের উল্লেখযোগ্য সীমাবদ্ধতা। ঠিকানা: জামে মসজিদ রোড, তামালতলা, জামালপুর ট্রেডারদের জন্য প্যাম সদর, জামালপুর\n1-3 ক্যাপ। "জ্বলজ্বলে" দিটিনির জন্য একটি ছাগলছানা দিয়ে হাল্কা ক্যাপ (সূর্যের মাথার জন্য); schlny আমি i zakrivaє vuha - Narodzhenizhyh চার্জ জন্য। টরন্টো, শনিবার, ১৪ অক্টোবর ট্রেডারদের জন্য প্যাম ২০১৭: স্কারবোরো ভিলেজ কমিউনিটি সেন্টারে প্রগ্রেসিভ অ্যাকশন ফর কমিউনিটি এমপাওয়ারমেন্ট (PACE/পেস ) এফেক্টিভ কমিউনিকেশন এন্ড কনফ্লিক্ট রিসোলিউশন সংক্রান্ত এক ওয়ার্কশপের আয়োজন করে। ওয়ার্কশপে মূল বক্তা ছিলেন কমিউনিটি মেডিয়েটর এন্ড কনফ্লিক্ট কোচ ফাওজিয়া নূর।\nট্রেডারদের জন্য প্যাম - ফরেক্স ট্রেডিং সূচক\nযে ট্রেডারদের জন্য প্যাম অধিকাংশ মুদি ও খুচরা পোশাক দোকানে রান স্ট্যান্ডার্ড ইভেন্ট। দুই / তিন পণ্য কেনা, তৃতীয় বিনামূল্যে পেতে। পরিষেবার জন্য আদর্শ।2আসরে স্থগিত সিলিং ইনস্টল করুন এবং একটি উপহার হল পথের ইনস্টল করা হবে।2অ্যাপার্টমেন্ট কিনুন বিনামূল্যে একটি পার্কিং স্পেস পেতে (হঠাৎ করে ভাল,!)। ক্রিপ্টো টাকা উন্নয়ন জুড়ে উপস্থিত এবং সফলভাবে বিনিময়, পরিষেবার বিক্রি প্রদানের নিজেদের মধ্যে, বিটকয়েন (Bitcoin) laytkoin উপর (litecoin) ক্রয় এবং obmene cryptocurrency (মুদ্রা), উদাহরণস্বরূপ, এবং ক্রয় বা সমাধিগৃহ বিক্রির fiatnye জন্য বিকাশ (ক্ষমতাপ্রদান) - ঐতিহ্যগত মুদ্রায় - ডলারে রুবেল, ইউরোর হৃভনিয়া। কিভাবে এই সম্ভব করেছিলেন? এটা সত্য যে প্রতিটি তার কোর্সের বিনিময় একই কোর্স সম্পর্কে কিন্তু শতাংশ দম্পতি, এবং এমনকি 5-10% আলাদা হতে পারে।\nএই সেকশনে উল্লিখিত কার্যক্রম না করার জন্য আপনি একমত হয়েছেন; এসব কর্মকান্ডের সাথে জড়িত থাকার কারনে আপনার অ্যাকাউন্ট, সার্ভিস, রিভিউ, অর্ডার অথবা চলমান থাকা কোন অসম্পূর্ণ লেনদেন তাৎক্ষনিকভাবে বাতিল বলে বিবেচিত হবে এবং আমরা আইনের আশ্রয়ও নিতে পারি এসব ক্ষেত্রে। আপডেট করা হয়েছে: গ্যারান্টিযুক্ত পুনরুদ্ধার এবং পুনরুদ্ধারের ভল্ট ম্যাক ওএস ট্রেডারদের জন্য প্যাম এক্স 10.11 এল Capitan


ইসকোর পোষা কুকুরের নাম মেসি! - দৈনিক গৌড় বাংলা\nHome খেলাধুলা ইসকোর পোষা কুকুরের নাম মেসি!\nইসকোর পোষা কুকুরের নাম মেসি!\nস্প্যানিশ জায়ান্ট বার্সেলোনা আর রিয়াল মাদ্রিদ মানেই আলোচনা-সমালোচনার ঝড়। প্রতিদ্বন্দ্বিতার নিরিখেও দুটি দল পরস্পরের শত্রু। মাঠের পারফর্মের পাশাপাশি বার্সার সেরা তারকা লিওনেল মেসি আর রিয়ালের ক্রিস্টিয়ানো রোনালদোর ব্যক্তিগত পারফর্মেও বারবার শত্রুতার উত্তাপ মেলে।\nসেই শত্রুতারই বহিঃপ্রকাশ ঘটাতে কি ভিন্ন উপায় বেছে নিয়েছেন রিয়ালের স্প্যানিশ তারকা ইসকো? মাদ্রিদ তারকা তার পোষা কুকুরের নাম রেখেছেন মেসি! তবে, শত্রুতা শুধুই খেলার মাঠে-এমনটি জানিয়েছেন রিয়াল তারকা ইসকো। তিনি জানান, আমার বাবা এবং ভাই আমাদের প্রিয় কুকুরটির নাম রেখেছেন মেসি। আইডিয়াটি আমার থেকে তাদেরই বেশি। তারাই এর নামকরণ করেছে ‘মেসি’। রিয়াল ফুটবল ভক্তদের কাছে ‘মেসি’ যে অপ্রিয় এক নাম সে বিষয়ে কোন সন্দেহ নেই। আর্জেন্টাইন খুদে জাদুকরের কারণে বহুবার কাঁদতে হয়েছে রিয়ালের ফুটবল প্রেমীদের। বার্সা টানা দ্বিতীয়বার রিয়ালকে হটিয়ে লিগের শিরোপা জিতেছে। এবারে মাত্র এক পয়েন্টের জন্য কাতালানদের কাছে শিরোপা হারাতে হয় ইসকো-রোনালদোদের। ইসকো আরও জানান, আমি ‘মেসি’কে (তার পোষা কুকুর) নিয়ে স্পেনের রাস্তায় আর বের হবো না। চিন্তা করুন আমার কুকুরকে সবাই মেসি বলে ডাকছে! এই নামটি স্পেনের রাস্তায় মোটেই স্বস্তিদায়ক নয়। এটা নিরাপদও হবেনা। তবে, আর্জেন্টাইন দলপতি মেসির নামের সঙ্গে তার পোষা কুকুরের নামটির মিল কেন রয়েছে সেটি ২০১৩ সালেই পরিস্কার করেছিলেন ইসকো। সে সময় তিনি জানিয়েছিলেন, ‘আমি মেসির বড় ভক্ত। আমার প্রিয় কুকুরটিরও বড় ভক্ত আমি। লিও যেমন বিশ্বসেরা, আমার কাছে মনে হয় আমার কুকুরটিও বিশ্বসেরা।’


এবং সইকথা : মানসী কবিরাজ/জুন'২০২২\nরূপ হল তার অভিশাপ\nআমাদের সেই তাহার নামটি অহল্যা ।\nবয়ঃসন্ধির সীমায় পা রাখতে না রাখতেই যে অপরূপ লাবণ্যময়ী অনিন্দ্য সুন্দর মেয়েটির বিবাহ হয়ে গেল । বিবাহ হল এমন একজনের সঙ্গে যিনি বয়োবৃদ্ধ , মহাজ্ঞানী , ত্রিকালদর্শী , বীতকাম এক ঋষি । বৃদ্ধস্য তরুণী ভার্যা ।\nযতই অসম হোক সে বিবাহ , একবার বিয়ে হয়ে গেলে বিবাহ নামক প্রতিষ্ঠানেই তোমাকে থেকে যেতে হবে । কারণ ? কারণ সেই আদিকাল থেকে আজ অবধি সেই একটাই কথা , লোকে কী বলবে ! কারণ ? কারণ তুমি মেয়ে , তুমি সেকেন্ড সেক্স , তোমাকেই তাই সবটা নত মস্তকে মেনে নিয়ে হাসি মুখে মানিয়ে গুছিয়ে থেকে যেতে হবে । সাত চড়েও যেন রা না কাড়ে মেয়ে । মেয়েদের আবার ইচ্ছা অনিচ্ছা ! সেই কবেই তো বলে গেছেন মনু - নারী শৈশবে পিতার, যৌবনে স্বামীর এবং বার্ধক্যে পুত্রের অধীনে থাকবে ।\nযে নারী প্রভুত্ব মানে না তার জন্য বরাদ্দ হোক যাবতীয় অশ্লীল । নিজের সুখের কথা নিজ মুখে বলবে নারী ! সে তো মহাপাপ । সৃষ্টিকর্তা কে ? স্বয়ং ব্রহ্মা । স্থিতি রাখেন কে ? বিষ্ণু । বিনাশ করেন কে ? মহেশ্বর । সব্বাই যেখানে পুরুষ সেখানে নারীর মতামত নেওয়া হবে এমনটা ভাবাই এক সৃষ্টিছাড়া ব্যাপার ! স্বভাবতই অহল্যার বিবাহের ক্ষেত্রেও সৃষ্টিকর্তা ব্রহ্মা সেটা মানেননি। তদুপুরি অহল্যা তাঁর মানসকন্যা । ব্রহ্মার পুরো হক আছে অহল্যাকে কাকে দান করবেন কাকে করবেন না । কন্যা হচ্ছে সেই বস্তু যাকে ইচ্ছা মতো দান করা যায় !\nআসলে হয়েছে কি , সৃষ্টিকর্তা ব্রহ্মা লক্ষ্য করে দেখলেন যে স্বর্গের সর্বশ্রেষ্ঠ সুন্দরী অপ্সরা উর্বশী দিনে দিনে রূপের দেমাকে এক্কেবারে মটমট করছে । যে কোনও পুরুষকে সে রূপ দিয়ে বিবশ করতে পারে এই আত্মশ্লাঘায় সেই মেয়ে আর কারও বশ্যতা স্বীকার করতে চায় না ! না , এতো ভালো কথা নয় । মেয়েমানুষের আবার গর্ব ! সেসব বরাদ্দ শুধু পুরুষ সিংহের জন্য । অতএব ব্রহ্মা বেশ একখানা কাঁচি করলেন ( তাঁর মুঠোতেই সৃষ্টির চাবিকাঠি কিনা ! ) । ব্রহ্মা তখন স্বর্গ মর্ত্য পাতাল ঘুরে ঘুরে সব জায়গার শ্রেষ্ঠ সৌন্দর্য ঝোলায় ভরে সৃষ্টি করলেন এমন এক নারীর যে কিনা অযোনি সম্ভূতা , যে কিনা ন হল্যা অর্থাৎ যার কোনও বিকৃতি নেই , নিখুঁত পরমা সুন্দরী এক নারী । এই সেই অহল্যা । পঞ্চ সতীর এক সতী । অবশ্য অহল্যার আরেক অর্থ অকর্ষিত ভূমি । এই যে ব্রহ্মা উর্বশীকে ঢিট দেবেন বলে ( একজন নারীকে দমিয়ে দেবার জন্য আরেক নারীর সৃষ্টি !) নিজের মনের মাধুরী মিশিয়ে অগ্র পশ্চাৎ না ভেবে যে অনিন্দ্য সুন্দরী কন্যা সৃষ্টি করলেন , কিন্তু সেই কন্যার দেখভালের দায়িত্বটি নিজে নিলেন না । ভাবুন একবার ! কন্যা তো অযোনি সম্ভূতা , ‘মা’ নামক মমতার মলম তার কপালে নেই । আর এখান থেকেই কন্যার জীবনে ট্র্যাজেডির শুরুয়াৎ ।\nনিজের বিভিন্ন মহৎ কর্মযজ্ঞ শিকেয় তুলে সন্তানের দেখভাল ! না না সে সম্ভব নয় । অতএব ব্রহ্মা অনেক ছকটক কষে কন্যা অহল্যার দেখভালের গুরুভার দিলেন ঋষি গৌতমকে । কঠোর তপস্যা পালন করে যিনি বীতকাম এবং বয়োবৃদ্ধ ,কাজে কাজেই ব্রহ্মা নিশ্চিন্ত । এদিকে অহল্যা ? বেচারি না পেল মায়ের আঁচল না পেল বাবার ছায়া । এক নিরেট অনুশাসন আর নীরস ঋষি সংসর্গে তার বেড়ে ওঠা । ক্রমে প্রকৃতির রীতি অনুযায়ী অহল্যা ঋতুমতী এবং তার শৈশব থেকে রজোদর্শন সবটাই ঘটে ঋষি গৌতমের তত্বাবধানে ! ব্রহ্মার বরে অহল্যা হয় চির যৌবনবতী । উপছে উপছে পড়ে তার রূপের লালিমা । সুতরাং দিকে দিকে এই বার্তা রটি গেল ক্রমে পরম সুন্দরী অনন্ত যৌবনা এক নারী আছেন ব্রহ্মার আশ্রমে । সেইসব শুনে দেবরাজ ইন্দ্রের আর তর সয় না । এমত সুন্দরী নারী যদি না তাঁর বাহুলগ্না হয় তবে আর দেবরাজ হবার ফয়দা কোথায় । সুতরাং ইন্দ্র সত্বর তাঁর মনের বাসনা জানিয়ে দিলেন সৃষ্টিকর্তা ব্রহ্মাকে । এদিকে ব্রহ্মা জানেন গোপন কম্মটি । মানে ঐ দেবরাজের প্লেবয়োচিত স্বভাব চরিত্র আর কী । কিন্তু ইন্দ্রকে সরাসরি সে কথা না বলে( খামোখা কে আর দেরাজ কে চটায় ! ) ব্রহ্মা দিলেন এক শর্ত । যে পাণিপ্রার্থী সবার আগে ত্রিভুবন প্রদক্ষিণ করে আসবে তার সঙ্গেই অহল্যার বিবাহ হবে । ইন্দ্র মহাখুশি । তিনি হলেন গিয়ে দেবরাজ , অন্য কারও সাধ্য কী যে তার আগে এই কার্য সম্পন্ন করে ! অহল্যার মতো সুন্দরীকে পাওয়ার আশায় শুরু হয় ত্রিভুবন প্রদক্ষিণ করার ম্যারাথন রেস । যদিও দেব অসুর মনুষ্যের এই প্রতিযোগিতায় বলাই বাহুল্য দেবরাজ ইন্দ্রই হলেন প্রথম ।\nএবারে মুদ্রার অন্য পিঠে তাকানো যাক । গৌতম ঋষির তত্বাবধানে অহল্যার দিন কাটে ঋষির ফাইফরমাশ খেটে । তাঁর আহ্নিকের যোগাড়যন্ত্র করা , তার আহার প্রস্তুত করা , তার পদসেবা করা । এবং ঋষি গৌতমও এইসব সেবা শুশ্রূষা পেতে পেতে এতটাই অভ্যস্থ হলেন যে ব্রহ্মার কথা মতো সময় কালে অহল্যাকে ব্হ্মার হাতে প্রত্যার্পন করলেও , তার মনের মধ্যে কী যেন একটা নেই নেই ভাব , কিন্তু আদতে তিনি ঋষি , সংযমই তার চারিত্রিক দৃঢ়তা ! সুতরাং মনের ব্যাথা মনেই গোপন করে গৌতম অহল্যাকে ব্রহ্মার কাছে ফিরিয়ে দিলেন ।ঋষি গৌতমের এই সংযমী আচারে ব্রহ্মা সন্তুষ্ট কিন্তু তাঁর অগোচরে তো কিছুই নেই , তিনি বেশ বুঝেছেন এই মেয়েকে ঋষির মনে ধরেছে । ব্রহ্মা তখন ঋষি গৌতমকে অহল্যার পাণি গ্রহনের প্রস্তাব দিলেন অবশ্য নাম কে ওয়াস্তে সঙ্গে জুড়ে দিলেন সেই ত্রিভুবন প্রদক্ষিণের শর্ত । ঋষি গৌতম মনে মনে অহল্যাকেই চাইছিলেন ( ঋষিরাও তাহলে সুন্দরী অনন্ত যৌবনাকে চায় !) কিন্তু দেবরাজের সঙ্গে তিনি কী পেরে উঠবেন , কাজেই ঘুরপথে কার্যসিদ্ধি । নিজেরই আশ্রমের আসন্ন প্রসবা কামধেনুটিকে গোয়াল ঘরের বাইরে এনে তার চারিদিক প্রদক্ষিণ করলেন এবং ইত্যাবসরে গাভীটি এক গোবৎসের জন্ম দিলে সে জন্মলগ্ন প্রত্যক্ষ করলেন ঋষি গৌতম । ব্যাস হয়ে গেল তাঁর সবার আগে ত্রিভুবন প্রদক্ষিণ ।কাজে কাজেই শর্ত মোতাবেক অহল্যা ঋষি গৌতমের । হায় নারী তাকে কেউ জিজ্ঞাসাই করল না যে একেই ঋষি গৌতম যথেষ্ট বয়োবৃদ্ধ এবং তপস্যা জনিত কারণে বীতকাম তদুপুরি তিনি অহল্যাকে এক্কেবারে শিশুকাল থেকে ঋতুমতী হওয়া অবধি নিজের তত্বাবধনা রেখেছেন , সেক্ষেত্রে ঋষি গৌতম আসলে অহল্যার কাছে পালক পিতার ন্যায় তাকেই অহল্যা কীভাবে বিবাহ করবে ! কিন্তু মহান সৃষ্টিকর্তা ব্রহ্মার নিদান । তার কী অন্যথা হওয়ার জো আছে ! অতএব অহল্যা এবং ঋষি গৌতমের বিবাহ সুসম্পন্ন হল ।\nযে ব্রহ্মা , দেবরাজ ইন্দ্রের অতিরিক্ত মদনাসক্তি এবং ছুকছুক প্রবণতার জন্য অহল্যাকে তার হাতে দিতে চাননি সেই ব্রহ্মাই ঋষি গৌতমের সঙ্গে অহল্যার বিবাহ নিশ্চিত করলেন ! ব্রহ্মা তো জানতেন যে ঋষি গৌতম একজন বীতকাম মানুষ তাছাড়া এতটাই বয়োবৃদ্ধ যে তাঁর পক্ষে প্রথম রিপুর উন্মোচন খুব একটা সম্ভবপর নয় । একদিকে ব্রহ্মা দৈববলে অহল্যাকে দিয়েছেন অনন্ত যৌবন অন্যদিকে আবার সেই অনন্ত যৌবনাটিকে ঠেলে দিয়েছেন ঋষি গৌতমের দিকে ! কী দ্বিচারিতা ! এ যেন আপনি বেশ তরিবৎ করে শা জিরা শা গরমমশলা , জাইফল জয়িত্রী সহযোগে শাহী বিরিয়ানি রেঁধে , বেড়ে দিলেন তাকে যার জিভে লেগে আছে কেমোথেরাপির অন্তিম ছোবল ।\nব্রহ্মা এবং ঋষি গৌতমের এহেন প্যাঁচ পয়জারে ইন্দ্রর পৌরুষ বেজে উঠল রে রে করে । এমন সরেস হরিণীর স্বাদ কিনা করায়ত্ত হল এক তপোমগ্ন ঋষির ! যেমন করেই হোক অহল্যাকে পেতেই হবে। ইন্দ্র রোজ চলে আসেন তপোবনে , গোপনে লক্ষ্য করেন অহল্যাকে । তাঁর মন তৃষ্ণার্ত হয় , ইন্দ্রিয় ব্যাকুল হয়। তিনি বেশ বুঝতে পারেন বিবাহিত হলেও অহল্যা এখনও আক্ষরিক অর্থেই অকর্ষিত । সুতরাং একদিন ঝোপ বুঝে কোপ । ঋষি গৌতম নদীতে গেছেন স্নানের নিমিত্ত । বেশ কিছু সময় লাগবে ঋষির স্নান অর্চনায় । ইত্যবসরে ইন্দ্র , ঋষির ছদ্মবেশে একেবারে প্রেমে গদগদ হয়ে অহল্যার কাছে হাজির । অহল্যা উদ্বিগ্ন । এত তাড়াতাড়ি মুনিবর ফিরে এলেন ! গৌতম রূপী ইন্দ্র জানায় - অহল্যার শরীরী সুধার আকর্ষণই তার ফিরে আসার কারণ । অহল্যা হতবাক । সামান্য বেশভূষা করলেও যেখানে ঋষির কাছে ধিকৃত হতে হয় সেই তিনিই ...... । কিন্তু নারীর অনুভব ? সেই অনুভবেই ধরা পড়ে যায় গৌতম রূপী ইন্দ্র । ততক্ষণে অবশ্য অভিজ্ঞ ইন্দ্রের প্রেম স্পর্শে অনাঘ্রাতা অনভিজ্ঞা অহল্যার সমস্ত তন্ মন পুলকে শিহরিত । এই প্রথম অহল্যা স্বাদ পায় অধরা মাধুরীর । হিতাহিত ভুলে যৌবন ছুটে যায় যৌবনের ডাকে । যৌবন ভুলে যায় সতর্কতা । তারপরই ক্লাইম্যাক্স । সত্যিকারের ঋষি গৌতম এসে হাজির । আর যায় কোথা ! হলেনই বা তিনি বীতকাম এবং বয়োবৃদ্ধ কিন্তু তিনি হচ্ছেন অহল্যার স্বামী , অহল্যার দণ্ডমুণ্ডের কর্তা বলে কথা ! আর সেদিনের সেই একরত্তি মেয়ে অহল্যা কিনা নির্দ্বিধায় বলে - ইন্দ্রের এবং তার যে এই শরীরী অনুরাগ সেখানে অহল্যাও সমান ভাবে পরিতৃপ্ত ! এতদিনে নাকি সেই মেয়ে যৌবনের আঘ্রাণ সম্যক ভাবে অনুভব করেছে ! এমন কঠোর বাস্তব , সামান্য এক নারীর চোখে নিজের এমন কাছাছাড়া রূপ দেখা কোন পুরুষের পক্ষে মেনে নেওয়া সম্ভব ! ঋষি গৌতমের পক্ষেও এই অবমাননা মেনে নেওয়া সম্ভব হয়নি যদিও তিনি অহল্যাকে দাম্পত্য স্বাদে বঞ্চিত করেছেন , কিন্তু তাতে কী যায় আসে ! তিনি স্বামী , আর স্বামী মানে তো মনিব । যে নারী কথা বলে চোখে চোখ রেখে অসংকোচে জানান দেয় রিপু তৃপ্তির কথা এই মুহূর্তে কাঠগড়ায় তোলা হোক তাকে । শুরু হোক জবরদস্ত পৌরুষ প্রদর্শন ! অহল্যার মাথার উপর তূরন্ত নেমে আসে ঋষির অভিশাপের খাঁড়া – এই অনিন্দ্যসুন্দর রূপরাশি আর কেউই দেখতে পাবে না।অবশ্য কিঞ্চিৎ দয়া পরবশ হয়ে তিনি একথাও বলেন যে এই সত্যযুগ শেষ হবার পর ত্রেতাযুগে রামচন্দ্র যখন বনবাসে আসবেন তাঁর স্পর্শে মুক্তি ঘটবে অহল্যার । ততদিন শুধু বায়ু ভক্ষণ ভষ্মের শয্যায় শয়ন এবং কঠিন তপোশ্চারণ এই অহল্যার নিয়তি ।\nতবে হ্যাঁ , ইন্দ্রও সে যাত্রায় অভিশপ্ত হলেন । সহস্র যোনি চিহ্ন ফুটে উঠল তার গায়ে । লজ্জায় আত্মগোপন করলেন ইন্দ্র । ব্যাস দেবসভায় ত্রাহি ত্রাহি রব । পরিস্থিতির গুরুত্ব বুঝে ঋষি গৌতম ইন্দ্রকে দেওয়া অভিশাপ মডিফাই করলেন । ইন্দ্রের গায়ের সহস্র যোনি চিহ্ন রূপান্তরিত হল সহস্র লোচনে , আরও সুন্দর হয়ে উঠলেন তিনি । যেন শাপে বর । হাজার হোক ইন্দ্রও পুরুষ , ঋষি গৌতমও পুরুষ । আমে দুধে মিশে গেলেন তাঁরা । একা আঁটি হয়ে পড়ে থাকল অহল্যা । পরে থাকল তার অনিন্দ্য রূপরাশি আর অনন্ত যৌবন নিয়ে লোকচক্ষুর আড়ালে , পড়ে থাকল অভূক্ত পাথর প্রতিমা হয়ে ।\nশেষমেশ অবশ্য ত্রেতাযুগে শ্রীরামচন্দ্র তার পবিত্র চরণ কমলখানি রাখলেন পাষাণী অহল্যার গায়ে । শাপমুক্তি ঘটল তার । কী বিধান ! এক পরপুরুষের ছোঁয়ায় প্রস্তরীভূত আরেক পরপুরুষের ছোঁয়ায় মুক্তি ! অবশ্য শোনা যায় , অহল্যাকে পুনরায় নিজের মুঠোয় আনার জন্য ঋষি গৌতম নাকি যোগবলে খুব সত্বর সত্যযুগের অবসান ঘটিয়ে ত্রেতাযুগের আগমনি ঘণ্টা বাজিয়েছিলেন । হাজার হোক পুরুষ মানুষ বলে কথা , তাঁর কী সেবাদাসী ছাড়া চলে !\nকামনা রহিত অহল্যা ফিরে গেল ঋষি গৌতমের আশ্রমে । উঠোনে গোবরছড়া দেওয়া বাকি , সন্ধ্যামালতির গাছে জল পড়েনি কতদিন , কতদিন হল নিজের হাত পুড়িয়ে খাচ্ছেন ঋষি গৌতম ... অহল্যার , অহল্যাদের কী দীর্ঘদিন পাষাণী হয়ে থাকাও চলে !


নায়ক-নায়িকার প্রেমের গুঞ্জন না উঠলে জমবে না - নীলাকাশ টুডে\nবিনোদন / নায়ক-নায়িকার প্রেমের গুঞ্জন না উঠলে জমবে না\nনায়ক-নায়িকার প্রেমের গুঞ্জন না উঠলে জমবে না\nUpdate Time : ডিসেম্বর, ১৪, ২০২১, ১:০০ পূর্বাহ্ণ\nনীলাকাশ টুডেঃ প্রথম ছবি ‘যন্ত্রণা’। এরপর ‘জয় বাংলা’। দুটি ছবিই শুটিং ফ্লোরে। নতুন আরেকটি ছবিতে যুক্ত হলেন বাপ্পী চৌধুরী ও জাহারা মিতু। ছবির নাম ‘কুস্তিগির’। পরিচালনা করবেন শাহিন সুমন।\nশনিবার নতুন এ ছবিতে চুক্তিবদ্ধ হলেন জাহারা মিতু। এই অভিনেত্রী বলেন, ‘গতকাল আমি চুক্তি করেছি। বাপ্পী যুক্তরাষ্ট্রে। ভিডিও কলে আমার ও পরিচালকের সঙ্গে কথা হয়েছে। তিনি কাজটি করার জন্য চূড়ান্ত করেছেন। ২১ ডিসেম্বর ফিরেই চুক্তি করবেন।’\nএই জুটির এখনো কোনো ছবি মুক্তি পায়নি। আগের দুটি ছবির শুটিং চলছে। তারপরও একের পর এক জুটি বেঁধে অভিনয়ের রহস্য কী? মিতু বলেন, ‘অন্য কোনো কারণ নেই। এর আগে আমাদের দুজনের ছবি দিয়ে ‘যন্ত্রণা’ ছবির লুক প্রকাশিত হয়। সামাজিক যোগাযোগমাধ্যমে ওই লুকটি ভক্ত-অনুরাগীরা দারুণ পছন্দ করেছেন। হয়তো এসব দেখে ছবির প্রযোজক ও পরিচালকেরা ভেবেছেন, জুটিটা নিয়ে কাজ করা যেতে পারে। এ কারণেই আমাদের নিয়ে কাজের আগ্রহ দেখাচ্ছেন তাঁরা।’\nআপনি কী দেখে এই ছবিতে কাজ করতে রাজি হলেন? মিতু বলেন, ‘প্রথমত, এই ছবিটি গ্রামীণ পটভূমিতে হবে। এর আগে আমি এমন চরিত্র করিনি। তা ছাড়া চরিত্রটি যখন পড়ছিলাম, তখন মনে হচ্ছিল শাবনূর আপার কথা। গ্রামের চঞ্চল একটি মেয়ে, সারা দিন হৈহুল্লোড় করে বেড়ান। গাছে ওঠেন, মাঠে মাঠে পাখি ধরে বেড়ান। ছোটবেলায় শাবনূর আপাকে এমন চরিত্রে দেখেছি। কী সুন্দর অভিনয় করতেন। মনে হলো, যে চরিত্রটিতে শাবনূর আপাকে ভাবছি, সেই চরিত্রটি নিজেই চ্যালেঞ্জ নিয়ে করতে চাই, ব্যাপারটা এই।’\nঢালিউডে কান পাতলে শোনা যায়, বাপ্পীর সঙ্গে এক নায়িকার প্রেম জমে উঠেছে। বাপ্পীর সঙ্গে জুটি বেঁধে একের পর এক অভিনয় করার কারণে ওই নায়িকা নাকি মিতুকে সহ্য করতে পারেন না। এমনকি তাঁদের দুজনের মুঠোফোনে তর্ক–বিতর্কের ঘটনাও ঘটেছে। এ ব্যাপারে মিতু বলেন, ‘বিষয়টি সত্য নয়। আমার ডানে-বাঁয়ে এমন কোনো নায়িকাকে দেখছি না। সত্য বলতে কি, এই ইন্ডাস্ট্রিতে আমার খুব কম নায়িকার সঙ্গে জানাশোনা। বেশির ভাগের সঙ্গেই ফেস টু ফেস দেখাই হয়নি আমার। আমার কথা হলো,বাপ্পীর সঙ্গে কোনো নায়িকার কিছু থাকলে, সেটা ওই নায়িকা ও বাপ্পীর ব্যক্তিগত ব্যাপার। আমার তো এসব নিয়ে কথা বলার দরকার নেই।’\nবিষয়টিকে এড়িয়ে গেলেও বাপ্পীর জন্মদিনে তাঁর সঙ্গে একটি ছবি ফেসবুকে পোস্ট করেছিলেন মিতু। স্ট্যাটাসে লিখেছিলেন, ‘এই ছবি প্রকাশের কারণে কথাও উঠতে পারে।’ তাঁর স্ট্যাটাস রহস্যঘেরা। কার উদ্দেশে কথাটি লিখেছিলেন মিতু? এ ব্যাপারে ঢালিউডের এই নায়িকা বলেন, ‘অন্য কারও উদ্দেশে লিখিনি। আমি যখন পরপর বাপ্পীর সঙ্গে কাজ করছি, বাপ্পীর সঙ্গে আমাকে নিয়েই গুঞ্জন উঠেছে। নায়ক-নায়িকার প্রেমের গুঞ্জন না উঠলে জমবে না তো! ছোটবেলায় শুনতাম, জুটি বেঁধে কাজ করলে নায়ক-নায়িকার মধ্যে প্রেমের গুঞ্জন ওঠে। পরে দেখা যায়, আসলে তাঁদের মধ্যে প্রেমের কোনো সম্পর্ক নেই। আমার অবস্থা এমনই। আর আমি স্ট্যাটাসে ওই কথাটি লিখেছি, জাস্ট বেস্ট ফ্রেন্ডকে একটু খোঁচা দেওয়ার জন্য।’\nএদিকে ‘কুস্তিগির’ ছবির পরিচালক জানিয়েছেন ২২ ডিসেম্বর থেকে হোতাপাড়ায় ছবির শুটিং শুরু হবে। একটানা ১৪ দিন শুটিং করে ছবির কাজ শেষ করবেন।


ডক্টরস ডে তে চিকিৎসাক্ষেত্রে একগুচ্ছ প্রস্তাব ঘোষনা করলেন মুখ্যমন্ত্রী,জল সংকট নিয়েও সরব হলেন তিনি – BD Bangla News 24×7 – Bengali Online Newspaper – LIVE Breaking News\nHome পশ্চিমবঙ্গ ও কলকাতার খবর ডক্টরস ডে তে চিকিৎসাক্ষেত্রে একগুচ্ছ প্রস্তাব ঘোষনা করলেন মুখ্যমন্ত্রী,জল সংকট নিয়েও সরব হলেন তিনি\nডক্টরস ডে তে চিকিৎসাক্ষেত্রে একগুচ্ছ প্রস্তাব ঘোষনা করলেন মুখ্যমন্ত্রী,জল সংকট নিয়েও সরব হলেন তিনি\nগতকাল ছিল ডক্টরস ডে। আর সেই দিন এই মুখ্যমন্ত্রী মমতা বন্দ্যোপাধ্যায় একগুচ্ছ প্রস্তাবের কথা ঘোষণা করলেন চিকিৎসা ক্ষেত্রে। এই দিনেই এস এস কে এম হসপিটাল এ ট্রমা সেন্টারের উদ্বোধন করেন মুখ্যমন্ত্রী। এস এস কে মেরে ট্রমা সেন্টারে পাওয়া যাবে 25 টি বেড সম্পন্ন সুপার স্পেশালিটি ট্রিটমেন্ট।\nবিভিন্ন রাজ্য থেকে আগত রোগীরা যাতে ন্যায্য মূল্যে ওষুধ পেতে পারেন তার ব্যবস্থাও করলেন তিনি। সঠিক দামে খোঁজ পাওয়ার জন্য 166 টির ন্যায্য মূল্যের ওষুধের দোকান তৈরি করার কথা তিনি বললেন। এছাড়াও বিভিন্ন সুপার স্পেশালিটি হস্পিতাল গুলোকে মাল্টি সুপার স্পেশালিটি উন্নতিকরণের কথা ঘোষণা করলেন মমতা ব্যানার্জি।\nডক্টরস ডে উপলক্ষে এরকমই কিছু জনসাধারণের হিতার্থে এক গুচ্ছ প্রস্তাব দিলেন তিনি। এবং তিনি আশ্বাস দিলেন এই প্রস্তাব গুলি শীঘ্রই কার্যকরী করার ব্যবস্থাও করবেন তিনি। সব হাসপাতালে পেইন কেবিন চালু করার কথা ঘোষণা করেছেন মমতা ব্যানার্জি। এছাড়াও পথ দুর্ঘটনা সামাল দেওয়ার জন্য ব্যবস্থা নিলেন তিনি। এই দিনই তিনি ঘোষণা করলেন রাজ্য যেখানে যেখানে দুর্ঘটনা প্রবণ জায়গা আছে সেই জায়গা গুলি আগে থেকে চিহ্নিত করে নিয়ে সেখানে “পথবন্ধু” হিসেবে কয়েকজন স্থানীয় লোক নিয়োগ করা হবে। সেই সব জায়গায় হঠাৎ করে কোন দুর্ঘটনা ঘটলে সেই পথ বন্ধুরা এগিয়ে গিয়ে তৎক্ষণাৎ পরিস্থিতি সামাল দিতে সাহায্য করতে পারবেন।\nএই দিন তিনি এন আর এস কান্ডের প্রসঙ্গ টেনে এনে ও বক্তব্য রাখেন তিনি। তিনি বলেন হাসপাতালে জায়গাটা একটি ভালোবাসার জায়গা এবং সেবা করার জায়গা। এখানে কোনো বিপদ ঘটে গেলে অনেক লোক জমায়েত হয়, মাঝে মাঝে ভীষণ বিক্ষোভের মুখেও পড়তে হয় ডাক্তারদের। তাই এমন একটি জায়গায় হঠাৎ করে কিছু অপ্রিয় কর ঘটনা ঘটে গেলে তার সবার মনে দাগ রেখে যায়। তাই তিনি এই দিন আর্জি জানিয়েছেন এই রকম ঘটনা যাতে না ঘটে সেদিকে সবাইকেই লক্ষ্য রাখতে হবে। এই দিন হসপিটাল এর মান উন্নত করার জন্য এই প্রস্তাব গুলি ঘোষণা করার পাশাপাশি মুখ্যমন্ত্রী এও স্বীকার করেন যে রাজ্যে পর্যাপ্ত পরিমাণে চিকিৎসক নেই। সেই প্রসঙ্গে তিনি বলেন হাসপাতালগুলো আধুনিক হয়ে গেলেও প্রায়4হাজার ডাক্তারের ঘাটতি আছে এখনো।\nএই দিন চিকিৎসা ক্ষেত্রে এই প্রস্তাব গুলি ঘোষণা করার পাশাপাশি জল সংকট নিয়ে ও মুখ খুলেছেন মুখ্যমন্ত্রী মমতা বন্দ্যোপাধ্যায়। এই দিন জল বাঁচানোর জন্য “জল বাঁচান জীবন বাঁচান” কর্মসূচি গ্রহণ করেন তিনি। প্রসঙ্গত উল্লেখ্য এবছর প্রচন্ড জল সংকটের মুখোমুখি হয়েছে চেন্নাই থেকে শুরু করে বিভিন্ন শহর। কেন্দ্রীয় সরকার ও এই ব্যাপারে সরব হয়েছেন। জল সংকটের সমাধানের জন্য “স্বচ্ছ ভারত অভিযানের” মত জল সংরক্ষণ নিয়ে রবিবার “মন কি বাতে” সামাজিক আন্দোলন গড়ার ডাক দিয়েছেন প্রধানমন্ত্রী নরেন্দ্র মোদি। রাজ্য সরকারের তরফ থেকেও মুখ্যমন্ত্রী মমতা বন্দোপাধ্যায় ঘোষণা করলেন “সেভ ওয়াটার সেভ লাইফ” কর্মসূচি। আগামী 12 ই জুলাই দুপুর তিনটের সময় জোড়া সাঁকো থেকে গান্ধী মূর্তির পাদদেশে পর্যন্ত পদযাত্রা করবেন মুখ্যমন্ত্রী স্বয়ং। এই পদযাত্রা স্লোগান হবে “সেভ ওয়াটার সেভ লাইফ”। এছাড়াও জল অপচয় বন্ধ করারও আবেদন জানিয়েছে মুখ্যমন্ত্রী রাজ্য বাসীর কাছে।\nআরও পড়ুনঃএনআরএস কান্ডের পাঁচ অভিযুক্তের জামিন মঞ্জুর হল সোমবার\nPrevious article বড় পর্দায় ফের আসতে চলেছে আমির-সালমান জুটি! তৈরী হচ্ছে ‘আন্দাজ আপনা আপনা টু’\nNext article ইমামভাতার পর কোলকাতায় এবার চালু হল অগ্রদানী ব্রাহ্মন ভাতা! মেয়র নিজে হাতে চেক তুলে দিলেন ব্রাহ্মনদের হাতে


বৃহস্পতিবার ০২ জুলাই, ২০২০ ১২:১৫ পিএম\nপ্রকাশিত: ০৮:০৩, ১৭ জুন ২০২০\nশীত নামার সঙ্গে সঙ্গে মোহাম্মদ সিদ্দিকুর রহমান জেলা শহরসহ বিভিন্ন গ্রাম ও জেলার বাইরে ওয়াজ করে ফেরেন। ধর্মীয় বিধি-বিধানের ওপর তিনি ওয়াজ করেন। ওয়াজে বেশ সুনাম আছে। কিন্তু তিনি তথ্য গোপন করে মেহেরপুর কোটায় মেহেরপুর সরকারি উচ্চ বিদ্যালয়ের সহকারী শিক্ষক (ধর্ম) পদে চাকরি করে আসছেন ৩৪ বছর ধরে। তার বাড়ি বাগেরহাট সদর উপজেলার দশানি গ্রামে।\nঅনুসন্ধানে জানা গেছে, ধর্ম বিষয়ের এ শিক্ষক জেলা কোটার তথ্য গোপন করে ১৯৯৪ সালে মেহেরপুর সরকারি বালিকা উচ্চ বিদ্যালয়ে সহকারী শিক্ষক (ধর্ম) হিসেবে চাকরি নিয়ে বিদ্যালয়ে যোগদান করেন। তিনি নাগরিক হিসেবে দেখিয়েছেন মেহেরপুর সদর উপজেলার বুড়িপোতা ইউনিয়নের রাজাপুর গ্রাম। ওই গ্রামের মো. জমির উদ্দীন মাস্টারকে প্রযত্ন দেখিয়েছেন। আর্থিক সহযোগিতায় বুড়িপোতা ইউনিয়ন পরিষদ থেকে নাগরিকত্ব সনদপত্র পেতে মৃত জমির উদ্দিন মাস্টারের ছেলে সাজু ও সাইদ হোসেন দায়িত্ব পালন করে বলে জানা গেছে। প্রাপ্ত তথ্যে জানা যায়, মোহাম্মদ সিদ্দিকুর রহমানের চাকরির গেজেটে জন্ম তারিখ ০২-০১-১৯৭২ ইং, রোল খু/মে ৬৫৭৮(খু/মে অর্থ খুলনা-মেহেরপুর)।\nশিক্ষাগত যোগ্যতা দাখিল দ্বিতীয়, আলিম ও ফাজিল প্রথম এবং কামিল দ্বিতীয় শ্রেণি। অনুসন্ধানে জানা গেছে, মোহাম্মদ সিদ্দিকুর রহমান চাকরিতে যোগদানের পর ২০১৫ সালে যশোর টিচার্স ট্রেনিং কলেজ থেকে বিএড করেন। সে সময় বিধিতে ছিল সাধারণ শিক্ষায় বিএ পাস করার পর বিএড করতে হবে। অথচ তিনি সমমানের মাদ্রাসা সনদ দিয়ে বিএড করেছেন।\nসিদ্দিকুর রহমান ১৯৯২ সালে ইসলাম শিক্ষায় এমএ পাস করেন। একই সালে তিনি মাদ্রাসায় সমমানের সনদ অর্জন করেন। শিক্ষক হিসেবে চাকরি পেয়েছেন মাদ্রাসার সার্টিফিকেট দিয়ে। অথচ বিএড করেছে ইসলাম শিক্ষার (সাধারণ শিক্ষা) সার্টিফিকেট দিয়ে। দুই প্রতিষ্ঠানের দুই রকম সার্টিফিকেট একই সময়ে কীভাবে অর্জন করা সম্ভব সেটি একটি বড় প্রশ্ন। উত্তর না মিললেও একটি সূত্র জানিয়েছে জাল সনদে তিনি বিএড করেছেন। এ প্রসঙ্গে মোহাম্মদ সিদ্দিকুর রহমান বলেন, মেহেরপুরের কোটায় চাকরি নেয়া ঠিক হয়নি। তবে বর্তমানে তিনি মেহেরপুরে স্থায়ীভাবে বসবাস করছেন।\nমেহেরপুর জেলা প্রাথমিক শিক্ষা কর্মকর্তা ফজলে রহমান বলেন, চাকরি বিধি অনুযায়ী কেউ যদি তথ্য গোপন করেন সেটি শাস্তিযোগ্য অপরাধ। বিষয়টি যদি সঠিক হয়ে থাকে তাহলে সংশ্লিষ্ট কর্মকর্তাকে জানাব। মেহেরপুরের জেলা প্রশাসক মো. আতাউল গনি বলেন, তথ্য গোপন করে চাকরির প্রমাণ থাকলে তার চাকরি থাকার কথা নয়। তদন্তে তথ্য গোপন যদি প্রমাণ হয় তাহলে তাকে চাকরি হারাতে হবে।\nমাধ্যমিক ও উচ্চ মাধ্যমিক শিক্ষা অধিদফতরের খুলনা বিভাগীয় উপ-পরিচালক নিভা রানী পাঠক বলেন, যেকোনো সময়ে নিয়োগপ্রাপ্ত শিক্ষক/শিক্ষিকা কর্তৃক সরবরাহকৃত যেকোনো তথ্য/সনদপত্র মিথ্যা/ভুয়া/ত্রুটিপূর্ণ প্রমাণিত হলে তার বা তাদের সংশ্লিষ্ট নিয়োগ আদেশ বাতিল করা হবে এবং প্রচলিত আইনের বিধান অনুযায়ী ব্যবস্থা নেয়া হবে। এটা চাকরির অন্যতম শর্ত।